Wagh El-Birket

Ba é Wagh El Birket (  “aghaidh na beannachta”) an ceantar siamsaíochta (nó ceantar na soilse dearga) i gCairo na hÉigipte sa chéad leath den 20ú haois.

Sa 19ú haois, de réir mar a leathnaigh Cairo, d'fhás Wagh El Birket mar chrios teagmhála idir an limistéar saibhir timpeall loch Azbakeya agus lár na cathrach. Shín an tsráid ó Óstán Bristol go Cearnóg Clot Bey.

In 1911, rinneadh cur síos ar an tsráid mar “the most unblushing in Cairo”. Ar thaobh amháin bhí stuabhealach le caiféanna faoina bhun. Ar an taobh eile bhí tithe le balcóiní ar na hurláir uachtaracha. Thaispeánadh striapacha a bhí gléasta i ngúnaí tanaí iad féin ar na balcóiní. Ag bun na sráide i ngar do Clot Bey bhí an margadh éisc, ceantar a bhí an-suarach ar fad.

Le linn an Dara Cogadh Domhanda, thugadh saighdiúirí “an Berka” ar an tsráid. Bhunaigh na seirbhísí míleata drúthlanna ar an tsráid, a bhí faoi stiúir an Chóir Liachta. Bunaíodh ionaid leighis sa cheantar freisin, chun cosc a chur ar scaipeadh galar gnéas-tarchurtha, agus rinne seirbhísí leighis an airm maoirseacht ar scrúduithe sláinte a rinne na húdaráis shibhialtacha ar striapacha. Bhí comharthaí rabhaidh ag dhá cheann na sráide.

Tar éis gur maraíodh beirt shaighdiúirí Astrálacha ar an tsráid,  dhún na húdaráis an Berka i mBealtaine 1942. Chuir cuid de na saighdiúirí an milleán ar an nGinearál Bernard Montgomery as an dúnadh, toisc go raibh cáil  phiúratánach air.

Leabharliosta











 Tagairtí 

Catagóir:Caireo
Catagóir:Ceantair na soilse dearga